EkBass/fiwiki-20250220-pages-articles huggingface dataset:
Ilomantsin ortodoksinen kappeliseurakunta

Ilomantsin ortodoksinen kappeliseurakunta on Joensuun ortodoksiseen seurakuntaan kuuluva kappeliseurakunta, jonka alue kattaa Ilomantsin kunnan. Se on maan vanhin samanuskoisena pysynyt seurakunta ja toiminut jo yli 500 vuotta. Ilomantsissa noin 17 % kunnan väestöstä kuuluu ortodoksiseen kirkkoon. Kyseessä on Suomen ainoa ortodoksinen seurakunta, joka kattaa vain yhden kunnan alueen. Seurakunnan alueeseen kuului myös Tuupovaara vuoteen 2005 asti, jolloin Tuupovaaran ortodoksit siirtyivät kuntaliitoksen myötä Joensuun ortodoksiseen seurakuntaan. Kappeliseurakunnan pappina toimii Ioannis Lampropoulos ja kanttorina Darja Potkonen. Seurakunnan keskuspaikka on Ilomantsin kylässä sijaitseva Pyhän profeetta Elian kirkko, jonka lisäksi seurakunnalla on tsasounat Hattuvaarassa, Mutalahdella, Parppeinvaaralla, Huhuksessa ja Sonkajassa. Ilomantsin ortodoksinen kappeliseurakunta oli aiemmin itsenäinen seurakunta, kunnes se 1.1.2021 tuli osaksi Joensuun ortodoksista seurakuntaa sen kappeliseurakuntana. == Lähteet == == Kirjallisuutta == * == Aiheesta muualla == * Seurakunnan kotisivut Luokka:Suomen ortodoksiset seurakunnat Luokka:Ilomantsi Luokka:Kuopion ja Karjalan hiippakunta
Palovero

Palovero eli sotavero tarkoittaa vihollisen valtaamiltaan alueilta verona ottamaa omaisuutta.Pieni tietosanakirja Se tarkoitti vakuutusta tulipaloilta, niin ettei vihollinen sytyttänyt taloa tai kylää tuleen. Paloveroa ovat käyttäneet niin venäläisetMarjatta Ripsaluoma, Vilkuna ruotsalaiset kuin tanskalaisetkinJuhani Rinne, Turun tuomiokirkon "Ejbyn kalkki" ja sen henkilohistoriallinen probleema. Tanskan kuningas Valdemar IV Atterdag paloverotti Visbyn kaupungin 1361 valloittaessaan Gotlannin. Pietarsaaren kaupungille langetettiin palovero kun Isontalon Antti onnistui pakenemaan.Juuso Manninen: Isontalon Antin paosta palovero Pietarsaarelle, Hakkapeliitta 1/1934 == Lähteet == Luokka:Sodankäynti Luokka:Historialliset verot
Pesänositus

Pesänositus eli pesänjako oli ennen vuotta 1930 solmituissa avioliitoissa käytössä ollut menettely, jolla aviopuolisoiden yhteinen omaisuus jaettiin avioeron tai toisen puolison kuoleman johdosta. Vuoden 1930 alussa voimaan tullut avioliittolaki (234/1929) toi sen aikana solmittuihin avioliittoihin pesänosituksen tilalle osituksen. Tällöin puolisoiden omaisuus muodosti kaksi erillistä varallisuuspiiriä, eikä yhtä yhteistä pesää kuten aiemmin. Avioliittolaki on voimassa nykyisinkin.Otavan iso tietosanakirja, Otava 1960–1965. Pesänosituksen lähikäsite on pesäero, joka aikanaan tarkoitti puolisoiden yhteisen omaisuuden jakoa ennen avioliiton purkautumista. Ennen kuin leski avioitui uudelleen oli pesä ositettava lesken ja muiden perillisten kesken. Ellei näin tehty menetti leski kolmasosan pesäosuudestaan lapsille tai muille perillisille ja lain mukainen pesänositus oli kuitenkin suoritettava. Jos pappi vihki lesken ennen pesänosituksen suorittamista, rangaistiin pappia sakolla tai erottamisella virastaan. Papin tuli varmistaa, että jakokirja oli tehty ja se oli perillisten tai heidän holhoojiensa allekirjoittama. Perinnönjaon laillisuutta papin ei tarvinnut varmistaa. Jos jakokirjaa ei voinut esittää papille perillisten riitojen vuoksi, voi naimisiin aikova antaa takauksen riidanalaisesta perintöosasta, jolloin hän oli esteetön uuteen avioliittoon. Leskimies sai solmia uuden avioliiton puolen vuoden kuluttua puolison kuolemasta ja leskivaimo vuoden kuluttua miehensä kuolemasta.Tietosanakirja, Tietosanakirja-osakeyhtiö 1909–1919. Vuoden 1734 lain naimiskaaren 10 luku sääti, että irtaimisto ja avioliiton aikana ansaittu omaisuus jaettiin maalaisoikeuden nojalla siten, että mies sai 2/3 ja vaimo 1/3. Jaon ulkopuolelle jäi arvokkain omaisuus eli perityt ja sukuun ostetut kiinteistöt, rakennukset ja vesilaitokset. Kaupunkioikeuden mukaan kaikki omaisuus jaettiin puoliksi, ellei ennen avioliittoa ollut tehty avioehtosopimusta. Maalaisen kaupungissa ollut omaisuus jaettiin kaupunkioikeuden mukaan ja kaupunkilaisen maalla ollut omaisuus maalaisoikeuden mukaan.Naimiskaaren 10 luku. Kaupunkioikeuden mukainen omaisuuden jako puoliksi otettiin käyttöön koko Suomessa 27. kesäkuuta 1878 annetulla asetuksella. Puolittaminen koski vain irtaimistoa ja kaupungissa olevia kiinteistöjä ja avioliiton aikana hankittuja kiinteistöjä. Puolittamisen ulkopuolelle jäi ennen avioliittoa omistettu ja avioliiton aikana peritty kiinteä omaisuus. Tähän omaisuuteen puolisolla ei ollut oikeutta.Asetus koskeva muutosta erinäisten kohtain suhteen lain säännöksistä huomenlahjasta, naimaoikeudesta ja perintöoikeudesta, 19/1878. Laki aviopuolisojen omaisuus- ja velkasuhteista (17/1889) jatkoi vanhaa käytäntöä, joka muuttui vasta avioliittolain (234/1929) myötä. Sen mukaan koko omaisuus puolitetaan, ellei avioehto toisin määrää. ==Lähteet== Luokka:Perheoikeus Luokka:Oikeushistoria
Thylacoleo

Thylacoleo oli myöhäisplioseenilla ja myöhäispleistoseenilla (2 000 000–30 000 vuotta sitten) elänyt pussieläimiin kuulunut suku, johon kuului kolme lihaa syönyttä lajia. Ne kuuluivat heimoon Thylacoleonidae, eli pussileijoniin. Suurin suvun jäsen, Thylacoleo carnifex, oli miltei leijonan kokoinen ja tiettävästi suurin Australiassa elänyt lihaa syönyt nisäkäs. == Piirteet == Thylacoleo carnifexin kallosta on päätelty, että sillä oli kaikista koskaan eläneistä nisäkkäistä kaikkein suurin puruvoima.BBC: Marsupial munch tops big biters Tästä syystä sen on päätelty olleen lihansyöjä ja metsästäneen esimerkiksi kenguruita ja Diprotodoneja. Sen jaloissa oli kynnet jotka se saattoi kissan tapaan vetää sisään, niiden perusteella on päätelty että Thylacoleo saattoi kiivetä puihin.Pussileijonan luuranko löytyi Australiasta Tiede. Sen häntä oli samanlainen kuin kengurulla ja sen uskotaan voineen käyttää sitä noustessaan kahdelle jalalle jolloin se saattoi käyttää tehokkaasti etujalkojaan raapimiseen. Useat tieteilijät uskovat että Thylacoleo-suvun lajit olivat kaikkien aikojen pisimmille kehittyneitä pussieläinlihansyöjiä. == Luokittelu == Huolimatta samankaltaisuuksista Thylacoleo ei ole sukua nykyiselle leijonille. Thylacoleonidae-lahkon ensimmäiset jäsenet ilmestyivät jo 24 miljoonaa vuotta sitten, Thylacoleo- suvun ensimmäinen laji ilmestyi 2 miljoonaa vuotta sitten ja viimeinen hävisi noin 30 000 vuotta sittenExtinct Australian "Lion" Was Big Biter, Expert Says. Thylacoleo-sukuun kuului kolme lajia: *Thylacoleo hilli (plioseeni) *Thylacoleo crassidentatus (plioseeni) *Thylacoleo carnifex (pleistoseeni) ==Lähteet== Luokka:Esihistorialliset pussieläimet Luokka:Pleistoseenin sukupuuttoon kuollut megafauna Luokka:Harvaetuhampaiset la:Thylacoleo
Metallinpakotus

Metallinpakotus on käsityömenetelmä, jossa metallilevyyn tehdään pakottimilla suunnitelman mukaisia kuvioita.Pieni tietosanakirja Työvälineitä ovat vasara ja tylppäpäiset teräspuikot eli pakotustaltat (punsselit) joilla lyödään levyyn piirretyn kuvan tai koristeen mukaan syvennyksiä ja kohopaikkoja. Työssä käytetään pehmeää alustaa, jonka alla on kova alusta. Pakotus on vanha metallintyöstömetelmä, jota on käytetty maljakoiden, kypärien, kilpien ja muiden koristeluun. Punsseleita on käytetty myös lehtikultaisten taustojen kuvioimiseen uurtamalla. == Lähteet == == Aiheesta muualla == Luokka:Muokkaustekniikka (Metallit)
Dihydroksiasetonifosfaatti

Dihydroksiasetonifosfaatti eli DHAP (C3H7O6P) on orgaaninen molekyyli, joka esiintyy välituotteena monissa eri biokemiallisissa reaktioissa, esimerkiksi glykolyysissä. Kemialliselta rakenteelta yhdiste on dihydroksiasetonin ja fosforihapon esteri. == Glykolyysi ja Calvinin kierto == Glykolyysissä dihydroksiasetonifosfaattia muodostuu, kun aldolaasi A-entsyymi katalysoi reaktiota, jossa fruktoosi-1,6-bisfosfaatti hajoaa dihydroksiasetonifosfaatiksi ja glyseraldehydi-3-fosfaatiksi. Syntynyt dihydroksiasetonifosfaatti muutetaan trioosifosfaatti-isomeraasientsyymin avustuksella glyseraldehydi-3-fosfaatiksi. Fotosynteesin pimeärekatiossa eli Calvinin kierrossa 1,3-bisfosfoglyseraatti muutetaan dihydroksiasetonifosfaatiksi ja glyseraldehydi-3-fosfaatiksi. Samalla koentsyyminä mukana ollut NADPH hapettuu NADP+:ksi. Muodostunut dihydroksiasetonifosfaatti käytetään edelleen ja siitä kasvit valmistavat fruktoosi-1,6-bisfosfaattia ja sedoheptuloosi-1,7-bisfosfaattia. == Glyseroli-3-fosfaatin synteesi == Glyseroli-3-fosfaatti on rasvahappomolekyylien vastaanottaja triglyseridien biosynteesissä. Glyseroli-3-fosfaattia syntyy muun muassa glykolyysin tuloksena muodostuneesta dihydroksiasetonista, joka pelkistetään glyseroli-3-fosfaattidehydrogenaasientsyymin katalysoimana glyseroli-3-fosfaatiksi. == Lähteet == == Aiheesta muualla == *Terveysportti, metatesaurus: Dihydroksiasetonifosfaatti Luokka:Metabolia Luokka:Orgaaniset fosfaatit
Kauko Tamminen

Kauko Mikael Tamminen (14. syyskuuta 1920 Sääksmäki – 29. marraskuuta 1989 Valkeakoski) oli suomalainen paperityöläinen, tiedotussihteeri ja kansanedustaja.* Tamminen toimi Hämeen läänin eteläisestä vaalipiiristä valittuna SKDL:n kansanedustajana 1958–1966 ja 1967–1983. Hän kuului eduskunnassa kansliatoimikuntaan, toiseen lakivaliokuntaan sekä pankki-, työväenasiain- ja valtiovarainvaliokuntaan. Hän toimi presidentin valitsijamiehenä 1956, 1962, 1968 ja 1978. Tamminen toimi Valkeakosken kauppalanvaltuuston varapuheenjohtajana. Hän kuului myös kaupunginvaltuustoon ja -hallitukseen sekä SKDL:n Etelä-Hämeen piiritoimikuntaan. Lisäksi hänellä oli useita muita luottamustehtäviä. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:Valkeakosken kaupunginvaltuutetut Luokka:Hämeen vaalipiiri Luokka:Vuonna 1920 syntyneet Luokka:Vuonna 1989 kuolleet
Loen

thumb|250px|Loen Loen on kylä Strynissä, Norjassa, Sognin ja Fjordanen läänissä. Se sijaitsee sisä-Nordfjordissa. Kuuden kilometrin päässä pohjoisessa sijaitsee Olden. Loenissa on viljelyalue nimeltä Sæten. Lähistöllä sijaitsee museo nimeltä Jostedalsbreen nasjonalparksenter. Lähistöllä sijaitsevia vesiputouksia ovat Ramnefjellsfossen, Høysteinfossen ja Huldrefossen. Lähistöllä sijaitsevia vuoria ovat Lovatnet ja Ramnefjell. Näillä vuorilla tapahtui 1900-luvulla kaksi tuhoisaa kivivyöryä. == Lähteet == == Aiheesta muualla == *LoenInfo Luokka:Norjan kylät Luokka:Stryn
Granulointi

Granulointi on kultasepäntekniikka, jossa juotetaan metallijyviä yleensä metallisen esineen pintaan. Filigraanityötä muistuttavaa menetelmää käytettiin jonkin verran jo muinaisen Egyptin taiteessa. Granuloinnilla kuvioiduissa esineissä voi olla esimerkiksi pieniä kultajyviä, jotka juotetaan metallipintaan. Kyproksessa käytettiin tätä menetelmää varhain, kuten näkyy British Museumissa olevassa enkomilaisessa kultariipuksessa 900-luvulta eaa. Myös etruskit granuloivat pienillä kultahipuilla. ==Lähteet== Luokka:Jalometallit Luokka:Lasitaide
Kalarannan seisake

Kalarannan seisake () oli Uudenkaupungin radan varressa sijainnut lakkautettu seisake. Se valmistui Hepokarin satamaan vievän satamaradan varteen vuonna 1933, koska Uudenkaupungin rautatieasema sijaitsi liian etäällä kaupungin keskustasta. Alkuperäinen seisake rakennettiin Sorvakon sillan itäpuolelle, Koulu- ja Sepänkadun väliin. Seisake korvattiin uudella vuonna 1956, kun sillan länsipuolella sijainnut, Jarl Ungernin suunnittelema uusi seisakerakennus valmistui. Seisakkeesta tuli miehitetty laituri kesäkuussa 1962, kunnes lipunmyynti lopetettiin vuonna 1991. Seisake lakkautettiin henkilöliikenteen loppumisen myötä 1. tammikuuta 1993 ja purettiin pois 2000-luvulla. ==Lähteet== ==Aiheesta muualla== * Kuvia Kalarannan seisakkeesta Vaunut.org -sivustolla Luokka:Uudenkaupungin rautatieliikennepaikat Luokka:Varsinais-Suomen lakkautetut rautatieliikennepaikat
Olden

Olden on kylä Strynissä, Norjassa, Sognin ja Fjordanen läänissä. Se sijaitsee Oldedalenin laakson suulla. ==Aiheesta muualla== OldenInfo luokka:Norjan kylät luokka:Stryn Luokka:Norjan taajamat
Vastasyntyneiden seulonta

Vastasyntyneiden seulonnalla (, myös newborn screening ja infant screening) tarkoitetaan vastasyntyneen kantapääverinäytteestä tutkittavia harvinaisia mutta vakavia perinnöllisiä ja synnynnäisiä tauteja. Näitä sairauksia on vaikea tunnistaa alkuvaiheissaan, mutta niiden hoito olisi tärkeää aloittaa mahdollisimman varhain. Eräissä vakavissa synnynnäisissä aineenvaihduntataudeissa nopea oikea hoito voi estää kehitysvammaisuuden tai jopa kuoleman. Useimmat näitä hyvin harvinaisia tauteja sairastavat lapset näyttävät vastasyntyneinä täysin terveiltä. Jotta hoitoon päästäisiin jo ennen oireiden ilmaantumista ja ennen kuin pysyvää haittaa on ehtinyt kehittyä, näiden sairauksien varhaisimpia merkkejä etsitään seulontatutkimuksilla. Testaamalla kaikki vauvat todennäköisesti löydetään nämä harvat sairaat lapset, joille varhainen taudin tunnistaminen ja hoito ovat elintärkeitä. Seulontaprosessi toimii yleensä siten, että tutkimus tehdään muutamasta veritipasta, jotka otetaan imupaperille yleensä, kun vauva on n. 2 vrk ikäinen. Jos seulonnassa herää epäily jostakin sairaudesta, vauva kutsutaan lastenlääkärin tutkittavaksi, otetaan uusintanäyte ja selvitetään diagnostisin menetelmin, onko havaittu epäily taudista aiheellinen. Tarvittaessa aloitetaan hoito. Suomessa seulonta tehdään sekä napaverestä että kantapääverinäytteestä, joka tutkitaan synnynnäisten aineenvaihduntasairauksien seulontakeskuksessa. Vastasyntyneiden seulonta auttaa ehkäisemään tiettyjen hoidettavissa olevien synnynnäisten sairauksien haittoja. Nämä sairaudet ovat harvinaisia, ja mitä todennäköisimmin vauva on terve. Niillä harvoilla vauvoilla, joilla on jokin näistä taudeista, seulonta ja varhainen diagnoosi voivat radikaalisti vaikuttaa koko elämään. Luokka:Lääketiede
Born to Raise Hell

Born to Raise Hell on vuonna 2010 suoraan DVD:lle julkaistu yhdysvaltalainen toimintaelokuva. Elokuvan ohjasi Lauro Chartrand ja käsikirjoitti Steven Seagal, joka esiintyi myös pääosassa. ==Juoni== Interpol agentti Bobby Samuels on määrätty itäeurooppalaiseen erikoisryhmään, joiden tehtävänä on pysäyttää ase- ja huumemyynnit. Tutkiessaan venäläistä asekauppiasta Samuelsin ryhmä sekaantuu mustalaisjengin ja venäläisjengin keskinäiseen sotaan. Sekaantumisen myötä yksi agenteista saa surmansa. Samuels haluaa kostaa kuoleman ja saa lopulta yllättäen apua venäläisjengin puolelta. ==Rooleissa== == Aiheesta muualla == * Leffatykin arvostelu Luokka:Vuoden 2010 yhdysvaltalaiset elokuvat Luokka:Yhdysvaltalaiset toimintaelokuvat Luokka:Suoraan videolle julkaistut elokuvat
Crazy 2K Tour

Crazy 2K Tour oli yhdysvaltalaisen poplaulaja Britney Spearsin toinen kiertue. Se alkoi 8. maaliskuuta 2000 ja loppui 5. toukokuuta 2000 Pariisiin. == Kappaleet == # ”School Roll Call” (Performance Introduction) # ”(You Drive Me) Crazy” # ”Born to Make You Happy” # ”I Will Be There” # ”Hand Jive” (Dance Interlude) # ”Don’t Let Me Be the Last to Know” # ”Oops!… I Did It Again” # ”Who is the Ultimate Heartbreaker?” (Performance Interlude) # ”From the Bottom of My Broken Heart” # ”The Beat Goes On” # ”Sometimes” # ”Encore” # ”…Baby One More Time” Luokka:Britney Spearsin konserttikiertueet Luokka:Vuoden 2000 konserttikiertueet fr:Crazy 2K Tour
Hornindalsvatnet

Hornindalsvatnet on Norjan ja koko Euroopan syvin järvi. Virallisesti mitattu syvyys on 514 metriä. Sen pinta on 53 metriä merenpinnan yläpuolella, mikä tarkoittaa, että sen pohja on 461 metriä merenpinnan alapuolella. Hornindalsvatnetin tilavuus on noin 12 km³, pinta-ala 51 km² ja se on Norjan 19:nneksi suurin järvi. Se sijaitsee Sognin ja Fjordanen läänissä, Eidin ja Hornindalin kunnissa. Järven ympärillä järjestetään myös Hornindalsvatnetin maraton, joka on vuosittain heinäkuussa. == Lähteet == Luokka:Eid Luokka:Hornindal Luokka:Norjan järvet
Slettafossen

Slettafossen on Norjassa, Rauman joessa sijaitseva vesiputous. Vesiputous virtaa kanjonissa, joen kapeassa osassa. Slettafossen sijaitsee 44 kilometriä Åndalsnesista Vermaan päin. Nähtävyyden vieressä on levähdyspaikka. Luokka:Norjan vesiputoukset Luokka:Rauma (Norja)
Rauma (täsmennyssivu)

Rauma tarkoittaa seuraavia asioita: *paikannimiä: ** Rauma, kaupunki Suomessa ** Rauma, Himangan kunnan entinen nimi ** Rauman maalaiskunta, entinen kunta Suomessa Rauman seudulla ** Rauma, kunta Norjassa ** Rauma, joki Norjassa * yrityksiä: ** Rauma Oy (alkujaan Rauma Wood), 1915−1952 toiminut metsäteollisuusyritys, myöhemmin osa Rauma-Repolaa ** Rauma Oy, 1991−1999 toiminut konepajayritys, joka sulautui Valmetin kanssa Metso Oyj:ksi *laivoja: ** KNM Rauma (1939), Norjan laivaston miinanraivaaja ** Rauma, vuonna 1946 uponnut hinaaja ** Rauma II, alk. Miinanraivaaja DR-4, Yhdysvalloista Suomeen ostettu, alkujaan Normandian maihinnousua varten rakennettu hinaaja ** Rauma- luokan ohjusvene, Suomen merivoimien ohjusveneluokka * Rauma, sukunimenä: ** Iida Rauma (s. 1984), suomalainen kirjailija ** Janica Rauma (s. 1986), suomalainen kestävyysjuoksija ** Leander Rauma (1869–1969), suomalainen maanviljelijä ja kansanrunoilija ** Matti Rauma (s. 1982), suomalainen kestävyysjuoksija ** Tapio Rauma (1948–2019), suomalainen kitaristi (Kaseva). * muita merkityksiä: ** 1882 Rauma, asteroidi
ARCA Helen

ARCA Helen on romanialaisen yhdistyksen kehittämä ilmasta, kaasupallon 8 km:n korkeuteen nostama, laukaistava kokeellinen luotainraketti. ARCA Helen mission 3 yritettiin laukaista 14.11.2009 mutta laukaisu epäonnistui.arcaspace.com, mission 3 Laukaisua yritetään uudelleen huhtikuussa 2010, edelleenkehitettyä versiota luotainraketista kutsutaan nimellä Helen 2.arcaspace.com, mission 4 Englanniksi ARCA on lyhennelmä nimestä Aeronautics and Cosmonautics Romanian Association. Yhdistys päätti vuonna 2002 osallistua Ansari X-kisaan ja on jo aiemmin laukaissut pienempiä raketteja. == Lähteet == ==Aiheesta muualla== * ARCAn sivusto Luokka:Luotainraketit
Yhdysvaltain saarialueet

Yhdysvaltain saarialueet ovat Yhdysvalloille kuuluvia erillisiä Karibianmerellä ja Tyynellämerellä sijaitsevia saarialueita, jotka ovat territorioita, eivätkä kuulu mihinkään osavaltioon. == Asutut alueet == Alue Pääkaupunki Maapinta-ala (km²) Asukasmäärä ISO 3166-1 -koodi Sijainti Pago Pago 199 57 881 AS Tyynimeri Hagåtña 549 168 564 GU Tyynimeri Saipan 477 82 459 MP Tyynimeri San Juan 8 959 3 994 259 PR Länsi-Intia Charlotte Amalie 349 108 605 VI Länsi-Intia == Asumattomat alueet == Alue Maapinta-ala (km²) ISO 3166-2 -koodi Baker 1,64 UM-81 Howlandinsaari 1,85 UM-84 Jarvis 4,50 UM-86 Johnstonin atolli 2,67 UM-67 Kingmanin riutta 0,01 UM-89 Midwaysaaret 6,20 UM-71 Navassa 5,4 UM-76 Palmyran atolli 3,9 UM-95 Wake 7,37 UM-79 Luokka:Yhdysvaltain maantiede
Yhdysvaltain pienet erillissaaret

Yhdysvaltain pienet erillissaaret () on ISO 3166-1 -standardin mukainen tilastollinen nimitys osalle Yhdysvalloille kuuluvista saarialueista. Yhdelläkään saarella ei ole pysyvää asutusta. Yhdysvaltain pieniin erillissaariin kuuluvat Tyynellämerellä sijaitsevat Baker, Howlandinsaari, Jarvis, Johnstonin atolli, Kingmanin riutta, Midwaysaaret, Palmyran atolli ja Wake sekä Karibianmerellä sijaitseva Navassa. Alueen maakoodi on UM. == Lähteet == pienet erillissaaret pienet erillissaaret
Wakesurfing

Wakesurfing on surffausta ja wakeboardingia muistuttava laji. Wakesurfingissa surffataan veneen peräaallossa, mutta wakeboardingista poiketen lautailija ei ole yhteydessä veneeseen narun välityksellä. Surffaaja vedetään ensin veden pinnalle, jonka jälkeen hän päästää narun irti. Vauhtia haetaan normaalin surffauksen tapaan käymällä kääntymässä aallon päällä. Wakesurfingiin soveltuu vain sisämoottorinen vene, koska perämoottorin tai perävetolaitteen pyörivä potkuri voi aiheuttaa vakavia vammoja veneen perässä olevalle surffaajalle. Wakesurfingin muunnos on tanker surfing (suom. tankkeri surffaus). Tanker surfingissa on tarkoitus surffata suurien laivojen peräaalloissa. == Katso myös == *Wakeboarding == Lähteet == Luokka:Vesiurheilu
Tomás Estrada Palma

Tomás Estrada Palma () oli Kuuban ensimmäinen presidentti. Hän toimi vallankumousarmeijan kenraalina sodassa Espanjaa vastaan 1868–1878, ja hänestä tuli väliaikaishallituksen johtaja 1875. Estrada Palma joutui vuonna 1877 espanjalaisten vangiksi. Vapauduttuaan hän muutti New Yorkiin, jossa hänestä tuli myöhemmin Kuuban vallankumouksen johtohahmo. Kun Yhdysvallat 1902 luovutti Kuuban kuubalaisten omiin käsiin, Estrada Palma valittiin valtion ensimmäiseksi presidentiksi, vaikka hän ei kuulunut mihinkään puolueeseen eikä ollut kampanjoinut päästäkseen virkaan. Seuraavissa vaaleissa 1905 hänen oli liityttävä konservatiivipuolueeseen. Vaalit hävinneiden liberaalien tyytymättömyys purkautui vallankumouksena 1906, ja Estrada Palma erosi saman vuoden syyskuussa. ==Lähteet== Luokka:Kuuban presidentit Luokka:Kuubalaiset kenraalit Luokka:Vuonna 1835 syntyneet Luokka:Vuonna 1908 kuolleet
Gordon MacRae

Albert Gordon MacRae (12. maaliskuuta 1921 – 24. tammikuuta 1986) oli yhdysvaltalainen näyttelijä ja laulaja. MacRae syntyi East Orangessa, New Jerseyssä, valmistui Deerfield Academysta ja palveli toisessa maailmansodassa Yhdysvaltain armeijan ilmavoimissa. Hän aloitti viihdeuransa 1940-luvulla. Hän esiintyi Broadwaylla ja sai lisäksi mainetta muun muassa Jo Staffordin kanssa esittämillään lauluilla. Hänet nähtiin useissa elokuvissa Doris Dayn kanssa. Elokuvia, joissa MacRae esiintyi, olivat muiden muassa musikaalielokuvat Oklahoma (1955) ja Karuselli (1956). Hän esiintyi myös televisiossa, teatterissa ja radiossa. Hän oli 1950-luvulla kahdesti ehdolla Emmyn saajaksi. Hänellä on tähti Hollywood Walk of Famella. MacRae oli vuosina 1941–1967 naimisissa Sheila MacRaen kanssa. Eron jälkeen hän solmi Elizabeth Lamberti Schrafftin kanssa uuden avioliiton, joka päättyi vasta miehen kuolemaan. MacRae sai ensimmäisestä avioliitostaan neljä lasta ja toisestaan vielä yhden. Lasten joukossa ovat Heather ja Meredith MacRae. MacRae oli alkoholiongelmainen ja kärsi 1980-luvulla vakavista terveysongelmista. Hän kuoli Nebraskan Lincolnissa keuhkokuumeeseen syöpää sairastettuaan. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Hollywood Walk of Fame Luokka:Vuonna 1921 syntyneet Luokka:Vuonna 1986 kuolleet
Anna Jung

Anna Jung (2. elokuuta 1876 Oulu – 19. heinäkuuta 1929 Helsinki) oli suomalainen suomeksi ja ruotsiksi kirjoittanut kirjailija. == Teokset == * Annlis och andra barn. Helsingfors 1918 (nimellä Ringa Nordbo) * Kaksinpuhelua oulunkielellä. Tekijä, Helsinki 1921 == Aiheesta muualla == * Kaksinpuhelua oulunkielellä digitoituna kirjastot.fi:ssä == Lähteet == * ===Viitteet=== Luokka:Suomalaiset kirjailijat Luokka:Vuonna 1876 syntyneet Luokka:Vuonna 1929 kuolleet
Chivas Regal

Chivas Regal on Pernod Ricardin omistama skotlantilainen sekoiteviski. Sitä on saatavilla 12-, 18- ja 25-vuotiaana. Viskimerkin historia alkaa vuodesta 1801. == Aiheesta muualla == * Viralliset sivut Luokka:Viskit Luokka:Brittiläiset juomat Luokka:Alkoholijuomamerkit
Gávdoksen ja Gavdopoúlan saarten kansainvälisesti tärkeä lintualue

Gávdoksen ja Gavdopoúlan saarten kansainvälisesti tärkeä lintualue (IBA) sijaitsee Välimereen kuuluvalla Libyanmerellä, Kreikalle kuuluvan Kreetan saaren eteläpuolella. Alueen koko on hehtaaria ja siihen kuuluu alueita kreikkalaisista Gávdoksen ja Gavdopoúlan saarista. Gávdoksen saari on frýganan ja katajien peittämä. Gavdopoúlaa peittää frýgana. Suojelualueesta puolet on pensaikkoa, 30 prosenttia metsää, 10 prosenttia rantaviivaa, 10 prosenttia merta ja loput 10 prosenttia aluetta, jota ihminen on muokannut. Suojelualueella harjoitetaan esimerkiksi kalastusta, maanviljelyä ja matkailua. Suojelualue on tärkeä alue muuttolinnuille, ja siellä asuu muun muassa karimetsoyhdyskunta ja kyläpöllösiä. Gávdos on ensimmäinen metsäinen saari Afrikasta pohjoiseen suuntaavien muuttolintujen reitillä, minkä ansiosta se on otollinen paikka tutkia kevätmuuttoa. Suojelualuetta uhkaa muun muassa matkailun hallitsematon lisääntyminen sekä maastopalot. == Lähteet == Luokka:Gávdos Luokka:Kreikan kansainvälisesti tärkeät lintualueet
Sigurd Boman

Sigurd Alexander Boman (3. marraskuuta 1879 Turku – 15. toukokuuta 1929) oli suomenruotsalainen runoilija. Sigurd Bomanin isä oli puuseppämestari ja maineikkaan turkulaisen huonekalutehdas Bomanin perustaja Nikolai Boman, ja myös Sigurd työskenteli yrityksessä.Carl-Johan Bomanin arkisto Turun maakunta- arkistoon, Näkökulmia arkistosta -blogi, Arkistolaitos 7.12.2012, viitattu 6.8.2014.Sigurd Alexander Boman, Geni.com. Viitattu 6.8.2014. == Teoksia == * Finlands frihetsvår : dikter. Helsingfors 1919 * Skymningstoner : dikter. Helsingfors 1920 * Mot solen : sånger. Söderström, Helsingfors 1923 == Lähteet == * Luokka:Suomalaiset runoilijat Luokka:Suomenruotsalaiset kirjailijat Luokka:Vuonna 1879 syntyneet Luokka:Vuonna 1929 kuolleet
Elektra (albumi)

__NOTOC__ Elektra on Ilkka Alangon 19. elokuuta 2009 julkaistu studioalbumi. Suomen albumilistalla se sijoittui parhaimmillaan sijalle 7. Kappaleet ”Sattuu”, ”Etsin sua”, ”Kullanhuuhtoja” ja ”Linnunpoika” on julkaistu singleinä. Kappaleisiin ”Etsin sua” ja ”Kullanhuuhtoja” on tehty musiikkivideot. Albumi kulki aluksi työnimellä Etsin sua. == Kappaleet == == Arvostelut == * Dome.fi: * Rumba: negatiivinen * Savon Sanomat: negatiivinen * Stara.fi: == Lähteet == == Aiheesta muualla == * Kappaleen ”Etsin sua” musiikkivideo YouTubessa * Kappaleen ”Kullanhuuhtoja” musiikkivideo YouTubessa Luokka:Vuoden 2009 esikoisalbumit Luokka:Suomalaiset popalbumit Luokka:Rauli Eskolinin tuottamat albumit
Omin sanoin

Omin sanoin on rap-artisti Seren Seremoniamestari -nimellä julkaistu debyyttialbumi. Levyltä julkaistiin singlet ”Kappale kauneinta suomiriimiä”, ”Viesti” ja ”Ihana päivä”. Albumi nousi Suomen virallisen listan sijalle 7. == Kappaleet == http://www.fono.fi/Dokumentti.aspx?kappale=omin+sanoin&ID;=fef810a7-4b12-4af3-92be-a58ac881bad3 == Biitit == * Skillsters: 1, 3, 5, 6, 8, 11 * Martti Pohjanen: 2 * Bill Withers & Skip Scarborough: 4 * Seremoniamestari & Skillsters: 7, 9, 10, 12, 14 * Jaakko Salo: 13 == Arvostelut == * Soundi: Soundi == Lähteet == Luokka:Vuoden 2000 esikoisalbumit Luokka:Seren albumit Luokka:Jaakko Salon tuottamat albumit
Pohjois-Ii

Pohjois-Ii on kylä Iin kunnassa Pohjois-Pohjanmaalla. Kylä sijaitsee Iin kuntakeskuksesta 2–15 kilometriä pohjoiseen Iijoen pohjoisella puolella. Kylässä on noin 870 asukasta ja se on valittu Pohjois-Pohjanmaan Vuoden Kyläksi 2008 ja Valtakunnalliseksi Vuoden kyläksi vuonna 2009. Pohjois-Ii mainitaan asiakirjoissa kylänä 1500–1600-lukujen vaihteessa, jolloin taloryhmät alettiin veroluetteloissa erottaa Iin Haminan taloista. Kylässä on oma koulu ja sillä on voimassa oleva kyläsuunnitelma vuosiksi 2021–2025. == Lähteet == * Pohjois-Iin Kyläyhdistyksen kotisivut Luokka: Iin kylät Luokka:Pohjois-Pohjanmaan vuoden kylät Luokka:Suomen valtakunnalliset vuoden kylät
Sanasta miestä (Seren albumi)

Sanasta miestä on rap-artisti Seren Seremoniamestari -nimellä julkaistu toinen albumi, joka julkaistiin 9. heinäkuuta 2001. Albumilta julkaistiin single "Pysähtyy & kysyy". == Kappaleet == # Johdanto (3:52) # Pysähtyy & kysyy (3:59) # Mikrofonitsekki (mukana Kalkkilaivan Kapteeni) (3:51) # Lujempaa! (3:40) # Tulemme taas (mukana Idän Ihme & Supersankari) (3:36) # Iskulauseita (mukana Kontrasti) (3:45) # Minne skene menee (3:24) # Pummi (mukana Kivenkova & Silkinpehmee) (2:53) # Mitä vaan (3:41) # West Side Story (3:01) # Radalle (mukana Hannibal & Soppa) (9:59) == Biitit == * Skillsters: 1, 2, 3, 4, 5, 6, 8, 9, 10, 11 * Joniveli: 7 Luokka:Seren albumit Luokka:Joniveljen tuottamat albumit Luokka:Vuoden 2001 albumit
Joe Johnston

Joseph Eggleston ”Joe” Johnston II (s. 13. toukokuuta 1950 Fort Worth, Texas) on yhdysvaltalainen elokuvaohjaaja, jonka ohjaustöitä ovat muun muassa Jumanji (1995), Jurassic Park III (2001), Hidalgo (2004), The Wolfman (2010) ja Captain America: The First Avenger (2011). ==Ura== Johnston aloitti uransa vuonna 1977 George Lucasin ohjaaman alkuperäisen Tähtien sota -elokuvan ja sen jatko-osien parissa. Hän toimi elokuvasarjan tuotantokoordinaattorina ja erikoistehosteiden luojana. Vuonna 1978 hän oli mukana Taisteluplaneetta Galactica -televisiosarjassa suunnittelijana ja sarjan tehosteluojana. Vuonna 1981 Johnston työskenteli Steven Spielbergin kanssa Indiana Jones -elokuvassa Kadonneen aarteen metsästäjät, josta hän voitti työtovereineen parhaiden erikoistehosteiden Oscar-palkinnon. Hän jatkoi toimimista erikoistehosteiden parissa useissa elokuvissa, kunnes siirtyi tuottajaksi fantasiaelokuvassa Willow – suuri seikkailu. 1980-luvun lopulla Johnston piti taukoa töistä ja opiskeli elokuva-alaa Etelä-Kalifornian yliopistossa Lucasin taloudellisella tuella. Jeffrey Katzenberg palkkasi hänet Disneylle ohjaamaan vuonna 1989 ilmestyneen komedian Kulti, kutistin kakarat, joka osoittautui yleisömenestykseksi. Johnstonin seuraava ohjaustyö oli Dave Stevensin sarjakuvaan perustunut supersankarielokuva Rocketeer (1991), joka ei menestynyt kaupallisesti. Myöskään vuonna 1994 ilmestynyt nuortenelokuva Riku kirjamaassa ei juuri kerännyt lipputuloja. Sitä kuitenkin seurasi Robin Williamsin tähdittämä menestyselokuva Jumanji (1995), joka tuotti lipputuloja yli 260 miljoonaa dollaria ollen näin aikansa menestynein elokuva. Johnstonin tyyli muuttui toiminnasta draamapainotteisempaan nuoren Jake Gyllenhaalin tähdittämän vuoden 1999 Lokakuun taivas -elokuvan myötä. Johnstonin oli määrä ohjata myös Marvelin Hulk-supersankariin perustuva elokuva, mutta hän jättäytyi projektista vuonna 1997. Elokuva ilmestyi Ang Leen ohjaamana 2003. Vuonna 2001 Johnston ohjasi elokuvan Jurassic Park III:n, joka jatkoi hänen yhteistyötään Spielbergin kanssa ja tuotti yli 300 miljoonaa dollaria. Jurassic Parkia seurasi Viggo Mortensenin tähdittämä elokuva Hidalgo (2004), joka menestyi kohtalaisesti. Johnston piti elokuvan jälkeen kuuden vuoden tauon ohjauksessa, kunnes häneltä ilmestyi vuonna 2010 kauhuelokuva The Wolfman, joka on uusintaversio vuoden 1941 elokuvasta Ihmissusi. Johnstonin viimeisin ohjaus Captain America: The First Avenger ilmestyi kesällä 2011. == Filmografia == Ilmestymisvuosi Suomenkielinen nimi Alkuperäinen nimi Huomautukset 1989 Kulti, kutistin kakarat Honey, I Shrunk the Kids 1991 Rocketeer The Rocketeer 1994 Riku kirjamaassa The Pagemaster 1995 Jumanji Jumanji 1999 Lokakuun taivas October Sky 2001 Jurassic Park III Jurassic Park III 2004 Hidalgo Hidalgo 2010 The Wolfman The Wolfman 2011 Captain America: The First Avenger Captain America: The First Avenger 2018 Pähkinänsärkijä ja neljä valtakuntaa The Nutcracker and the Four Realms Ohjaajana uudelleenkuvausten aikana; kreditoitiin yhdessä Lasse Hallströmin kanssa == Lähteet == Luokka:Yhdysvaltalaiset elokuvaohjaajat Luokka:Vuonna 1950 syntyneet Luokka:Elävät henkilöt
Dominique Pinon

Dominique Jean Claude Pinon (s. 4. maaliskuuta 1955 Saumur, Maine-et-Loire, Ranska) on ranskalainen näyttelijä, joka on saanut arvostetun Molière- palkinnon. Hänet tunnetaan muun muassa elokuvista Martin Guerren paluu (1982), Delicatessen – herkuttelijoiden yö (1991), Alien – ylösnousemus (1997), Amélie (2001), Pitkät kihlajaiset (2004) ja Midsummer Madness (2007). Hän on näytellyt myös teatterissa. == Palkinnot == *paras miesnäyttelijä – Sitgesin elokuvajuhlat (1991) *Molière-palkinto (2004) === Ehdokkuudet === *César (1983) *Latvian Film Prize (2009) == Aiheesta muualla == * * Luokka:Ranskalaiset näyttelijät Luokka:Vuonna 1955 syntyneet Luokka:Elävät henkilöt
Malmin Super-Koris

Malmin Super-Koris on vuonna 1994 perustettu helsinkiläinen koripalloseura, joka on keskittynyt junioritoimintaan. Seuran toiminta keskittyy Koillis- Helsinkiin ja seuran kotihallina toimii Malmin Palloiluhalli.Seuran esittely Masu-Basket. Viitattu 17.11.2009 == Tunnettuja kasvatteja == *Petteri Koponen *Sasu Salin *Sad Niskanen *Teemu Rintala *Ricky Waxlax == Lähteet == == Aiheesta muualla == *Virallinen kotisivu Luokka:Helsinkiläiset urheiluseurat Luokka:Suomalaiset koripalloseurat
Lea Karvonen

Lea Karvonen on yhteinen salanimi, jota useat kustannusosakeyhtiö Tammelle työskennelleet kääntäjät käyttivät erityisesti 1950–1960-luvuilla. Salanimeä käytettiin pääasiassa naisille suunnatun viihteen sekä lasten- ja nuortenkirjallisuuden suomennoksissa. Nimen käyttöön voitiin päätyä esimerkiksi siinä tapauksessa, että kääntäjä – joista monet loivat pääasiallista uraansa kirjailijoina – ei halunnut omaa nimeään yhdistettävän alempiarvoiseksi koettuun viihdekirjallisuuteen. Lea Karvosen nimellä on käännetty kaikkiaan yli 160 kirjaa, viimeisin vuonna 2000. Samaa salanimeä on käytetty myös muutamassa WSOY:n kustantamassa kirjassa. == Historia == Lea Karvosen nimen keksivät Tammen pääkielentarkastaja Taito Otava ja käännöskirjatoimittaja Jarl Hellemann vuonna 1948. Pyrkimyksenä oli kehittää mahdollisimman luonteva suomalainen nimi, joka ei yhdistyisi aiempiin suomennoskirjallisuuden tekijöihin. Alun perin salanimelle keksittiin myös miehinen vastine Leo Karvonen, joka olisi keskittynyt miehille suunnattuihin kirjoihin kuten seikkailukertomuksiin ja jännitysromaaneihin. Tälle ei kuitenkaan ilmennyt tarvetta, eikä Leo Karvosen nimeä käytetty kuin kerran, vuoden 1955 suomennoksessa Rolle Tillmanin dekkarista Murha ilman ruumista. Sen sijaan Lea Karvonen otettiin nopeasti käyttöön. Ensimmäinen salanimeä hyödyntänyt julkaisu oli Eeva Joenpellon vuonna 1948 ilmestynyt Netta Muskett -käännös Uusia polkuja. Kaikkiaan Netta Muskettin 61:stä käännetystä teoksesta 25 julkaistiin Lea Karvosen suomentajanimellä. Vastaavasti Enid Blytonin laajasta lastenkirjatuotannosta Lea Karvosen nimellä käännettiin yli kaksikymmentä. Joissakin tapauksissa kustantaja tarjosi ansioituneille kääntäjilleen salanimen suojissa tehtäviä Blytonin kaltaisia kevyitä välitöitä myös palkkioina, sillä käännöspalkkiot määritettiin liuskamäärän mukaan ja kevyttä tekstiä oli joutuisampaa kääntää. Aina salanimen käyttämisen syynä ei ollut kirjan viihteellisyys. Esimerkiksi syksyllä 1955 Tammi halusi julkaista mahdollisimman nopeasti käännöksen Françoise Saganin kohuromaanista Bonjour tristesse (Tervetuloa ikävä). Pätevää ranskantaitoista kääntäjää ei kuitenkaan ollut juuri silloin tarjolla, joten Eeva Joenpelto suostui suomentamaan teoksen ruotsinnoksen pohjalta. Ruotsin käyttämistä välikielenä ei kuitenkaan haluttu paljastaa, eikä Joenpelto tunnetusti osannut ranskaa, joten suomentajan henkilöllisyys salattiin Lea Karvosen nimimerkillä. == Eräitä salanimeä käyttäneitä suomentajia == Kaikkiaan salanimeä Lea Karvonen on käyttänyt kerran tai useammin noin kolmekymmentä eri suomentajaa. Heitä ovat muun muassa: * Helvi Erjakka * Toini Havu * Jarl Hellemann * Eeva Joenpelto * Aira Kolula-Sinervo * Marja Niiniluoto * Eila Pennanen * Vappu Roos * Liisa Ryömä == Lähteet == Luokka:Kuvitteelliset henkilöt Luokka:Suomentajat Luokka:Salanimet
Zygomaturus

Zygomaturus oli pleistoseenillä Australiassa elänyt pussieläin. Se oli läheistä sukua Diprotodonille ja muistutti tätä myös ulkonäöllisesti. Laji erosi Diprotodonista lähinnä kokonsa vuoksi ja sen elinalue ulottui myös Tasmaniaan, toisin kuin Diprotodonin. Zygomaturuksen lähimmät elävät sukulaiset ovat vompatit. == Piirteet == Aikuinen Zygomaturus oli noin 2,5 metriä pitkä ja noin metrin korkuinen. Sen arvioitu paino oli noin 300–500 kiloa. Sen hampaiden perusteella on päätelty että se söi kaisloja ja sarakasveja. Tästä taas on päätelty että eläin olisi viihtynyt rannikkoseuduilla tai muiden vesistöjen läheisyydessä olleissa metsissä, kun taas sen läheinen sukulainen diprotodon, oli tottuneempi ruohikkoalueisiin. Eräiden teorioiden mukaan Zygomaturus olisi ollut elintavoiltaan virtahevon kaltainen suuren osan ajastaan vedessä käyttänyt eläin. Tätä on perusteltu muun muassa sillä että Zygomaturuksen sieraimet sijaitsivat melko korkealla sen päässä. == Fossiilit == Zygomaturuksen fossiileja on löydetty Kaakkois- ja Luoteis-Australiasta sekä Tasmanian saarelta. Vuonna 1912 löydettiin suuri määrä Zygomaturuksen fossiileja Mowbrayn suolta Tasmaniasta. ==Lähteet== Luokka:Esihistorialliset pussieläimet Luokka:Pleistoseenin sukupuuttoon kuollut megafauna Luokka:Harvaetuhampaiset
Frederic Forrest

Frederic Forrest (23. joulukuuta 1936 Waxahachie, Texas – 23. kesäkuuta 2023 Santa Monica, Kalifornia) oli yhdysvaltalainen näyttelijä. Hän oli kertaalleen Oscar-ehdokkaana parhaasta miessivuosasta. Hänet tunnetaan muun muassa elokuvista Lännen viimeiset sankarit (1972), Ilmestyskirja. Nyt. (1979), The Rose (1979) ja Kaikki kuninkaan miehet (2006). Hän näytteli myös televisiosarjoissa Columbo ja 21 Jump Street. Forrest oli kaksi kertaa naimisissa, mutta molemmat liitot päättyivät eroon. Hän näytteli elokuvissa vuosina 1968–2006. == Palkinnot == * NSCF Award (1980) == Ehdokkuudet == * Parhaan miessivuosan Oscar (1980) * Golden Globe (1973, 1980) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1936 syntyneet Luokka:Vuonna 2023 kuolleet
HMS Garland (H37)

HMS Garland (viirinumero H37) oli Britannian kuninkaallisen laivaston G-luokan hävittäjä toisessa maailmansodassa. == Valmistus == Alus tilattiin maaliskuussa 1934 vuoden 1933 laivasto-ohjelmassa Fairfield Shipbuilding and Engineering Companyltä Govanista Skotlannista, missä köli laskettiin 22. elokuuta 1934. Alus laskettiin vesille 24. lokakuuta 1935 ja otettiin palvelukseen 3. maaliskuuta 1936. Valmistuskustannukset olivat 250 664 puntaa ilman Amiraliteetin toimittamia ase- ja viestijärjestelmiä.naval-history.net - HMS Garland == Palvelus == Ennen toista maailmansotaa alus oli Välimeren laivaston 1. hävittäjälaivueessa. Syyskuussa alus valvoi Punaisella merellä laivueen mukana Italian laivaston toimia. Alus palasi syyskuun alussa laivueen mukana Aleksandriaan, jossa se määrättiin 6. syyskuuta partio- ja saattueensuojaamistehtäviin itäisen Välimeren alueella. Alus vaurioitui 17. syyskuuta pahoin syvyyspommin ennenaikaisessa räjähdyksessä. Se hinattiin Aleksandriaan tilapäiskorjauksia varten. Aluksen vauriot tutkittiin, minkä jälkeen se hinattiin Maltalle. Alus saapui 10. lokakuuta Maltalle, missä se siirrettiin telakalle. Sen ollessa telakalla käytiin keskusteluja sen siirtämisestä Puolan laivastolle. Huhtikuussa alus aloitti koeajot ja siirto Puolan laivastolle hyväksyttiin. == ORP Garland == Garland siirrettiin 3. toukokuuta 1940, jolloin se nimettiin ORP Garlandiksi. Se palautettiin 24.syyskuuta 1946 Kuninkaalliselle laivastolle, joka säilytti aluksen nimen. Alus poistettiin palveluksesta 14. marraskuuta. == Hr. Ms. Marnix == Garland myytiin samana päivänä Alankomaiden laivastolle, joka nimesi sen uudelleen Hr. Ms. Marnixeksi. Runkonumero oli aluksi HX4 ja vuodesta 1950 alkaen D807. Se muutettiin 1948-1949 sukellusveneidentorjuntakoulutuksen koululaivaksi. Alus poistettiin palveluksesta 1964 ja se romutettiin 1968 Antwerpenissä. ==Lähteet== * * * * === Viitteet === Luokka:Kuninkaallisen laivaston G-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät
Nike Hoop Summit

Nike Hoop Summit on nykyisin vuosittain pidettävä koripallo-ottelu, johon valitaan maailman lupaavimmat juniorit. Ottelussa maailman parhaista junioreista koottu joukkue pelaa Yhdysvaltain parhaimpia nuoria vastaan. Nykyisin tapahtuman sponsori on Nike. Nike Hoop Summitiin on osallistunut lukuisia NBA:n huippupelaajiksi kehittyneitä junioreita. Suomalaispelaajista kutsun tapahtumaan ovat saaneet Teemu Rannikko (1999 ja 2000), Petteri Koponen (2007) ja Lauri Markkanen (2016).http://www.basket.fi/uutiset/kaikki_uutiset/?x122462=38286777 == Ottelut == Vuosi Pelipaikka Voittaja Häviäjä Tulos 1995 Springfield Yhdysvallat Muu maailma 86–77 1996 Charlotte Muu maailma Yhdysvallat 104–96 1997 Lake Buena Vista Yhdysvallat Muu maailma 97–90 1998 San Antonio Muu maailma Yhdysvallat 104–99 1999 Tampa Yhdysvallat Muu maailma 107–95 2000 Indianapolis Yhdysvallat Muu maailma 98–97 2004 San Antonio Yhdysvallat Muu maailma 99–79 2005 Memphis Yhdysvallat Muu maailma 106–98 2006 Memphis Yhdysvallat Muu maailma 109–91 2007 Memphis Yhdysvallat Muu maailma 100–80 2008 Portland Yhdysvallat Muu maailma 98–78 2009 Portland Muu maailma Yhdysvallat 97–89 2010 Portland Yhdysvallat Muu maailma 101–97 2011 Portland Yhdysvallat Muu maailma 92–80 2012 Portland Muu maailma Yhdysvallat 84–75 2013 Portland Muu maailma Yhdysvallat 112–98 2014 Portland Yhdysvallat Muu maailma 84–73 2015 Portland Muu maailma Yhdysvallat 103–101 == Lähteet == == Aiheesta muualla == *Virallinen sivusto Luokka:Koripallo
Dollari-miljoona

Dollari-miljoona (Dollar-miljonen) on Nils Dahlströmin ja Oscar Tengströmin ohjaama suomalainen elokuva vuodelta 1942. Se perustuu ruotsalaisen Anders Ejen romaaniin Dollarmillionen (1917). Ruotsissa Ejen romaanista tehtiin vuonna 1926 mykkäelokuva, jonka ohjaajana oli Sigurd Wallen. Elokuva ja lähes kaikki siihen liittyvä aineisto, mukaan lukien käsikirjoitus, negatiivit, esityskopiot ja julisteet, ovat kadonneet tai tuhoutuneet.Suomen kansallisfilmografia 3, sivu 113 ==Henkilöt== ==Juoni== Juoniseloste perustuu Ejen teokseen ja Svensk filmografin tietoihin.Suomen kansallisfilmografia 3, sivu 111 Rickard Bergin esiintyy nimellä René Marelle ja kiertelee maailmaa ristiin rastiin. Hän aikoo välttää asepalveluksen kotimaassaan, joten hän maksaa vanhalle ystävälleen Birger Stenströmille 25 000 Ruotsin kruunua, jotta tämä esiintyisi hänenä ja menisi armeijaan hänen puolestaan. Birger ihastuu tukkukauppias Falkmanin tyttäreen Fylgiaan, joka luulee Birgeriä Rickardiksi. Kenttäharjoituksessa sattuu onnettomuus, jossa Birger saa surmansa. Talousvaikeuksissa oleva Falkman kieltää onnetonta Fylgiaa ostamasta surupukua. Falkman ja hänen velkojansa, juutalainen herastuomari Simon Jacobowsky saavat tietoonsa, että Rickard Bergin oli miljoonaperijä. Falkman ja Jacobowsky yrittävät todistaa, että Fylgia oli Rickardin morsian, jotta pääsisivät käsiksi tämän rahoihin. Myös muuan vapaaherra af Segerlind on velkaantunut Jacobowskylle, joka alkaa juonitella Falkmanin selän takana ja kehottaa af Segerlindiä pyrkimään miljoonaperijättäreksi luullun Fylgian hameen alle. Kun tieto Birgerin kuolemasta kiirii oikean Rickardin korviin, tämä pestautuu Falkmanin yksityissihteeriksi. Rickard ja Fylgia rakastuvat toisiinsa, seuraa sarja väärinkäsityksiä ja pari sivujuonta. Ennen pitkää Fylgia ja Rickard tekevät lopun pelleilystä ja Fylgia tekee pesäeron tuomarin ja isänsä juoniin. Rickard paljastaa todellisen minuutensa Fylgialle ja viranomaisille. Puolen vuoden vankilassa istumisen jälkeen rakastavaiset saavat rahat ja toisensa. ==Arvioinnit== Dollari-miljoonasta on säilynyt kolme arvostelua, jotka kaikki olivat negatiivisia. Elokuvan alkeellisuutta ja heikkoa tasoa kummasteltiin, varsinkin kun elokuvaraakamateriaalista oli huutava pula. Ohjausta, kuvausta, äänitystä ja aiheen käsittelyä moitittiin. Helsinkiläinen Hufvudstadsbladet kirjoitti: "Dollarmiljonen mottogs av en tom och dödtyst salong." ("Dollari-miljoonan vastaanotti tyhjä ja kuolemanhiljainen elokuvasali.") Elokuvan yleisömenestys oli vuoden 1942 huonoin. ==Lähteet ja viitteet== *Suomen kansallisfilmografia 3, ISBN 951-37-1019-X *Elonet Dollari-miljoona Luokka:Suomalaiset mustavalkoelokuvat Luokka:Vuoden 1942 suomalaiset elokuvat Luokka:Suomalaiset draamaelokuvat Luokka:Oscar Tengströmin ohjaamat elokuvat Luokka:Suomalaiset kadonneet elokuvat
Nils Dahlström

Nils Ernst Wilhelm Dahlström (8. elokuuta 1907 Ylöjärvi – 30. marraskuuta 1978 Tukholma) oli suomalainen elokuva-alan vaikuttaja. ==Ura== Nils Dahlström oli Suomi-Filmin johtokunnan jäsen vuodesta 1932 ja yksi yhtiön kolmesta pääosakkaasta vuoteen 1940. Tuolloin yhtiön kaksi muuta pääosakasta, Risto Orko ja Matti Schreck, painostivat häntä luopumaan osakkuudestaan. Dahlström ja Schreck olivat perustaneet Helsinkiin elokuvateatterin Savoyn 1937. Dahlström oli teatterin ainoa omistaja vuodesta 1943 vuoteen 1953, jolloin hän myi sen merikapteeni Lars E. Nilssonille ja muutti Tukholmaan.http://www.savoyteatteri.fi/esittely/historia Dahlström oli suomalaisen elokuvamaailman vaikuttaja toisessa polvessa, sillä hänen isänsä J. E. Dahlström oli turkulainen elokuvateatterinomistaja.Suomen kansallisfilmografia 3, sivu 113 Nils Dahlström näytteli muutamissa elokuvissa 1920- ja 1930-luvuilla, kuten suomalais-ruotsalaisessa äänielokuvassa Hiljaisuuden talo (Tystnadens hus), jossa hänellä oli rikoskonstaapelin osa. Vuonna 1942 hän ohjasi yhdessä Oscar Tengströmin kanssa sittemmin kadonneen elokuvan Dollari-miljoona. ==Filmografia== *Löjen och tårar (1924) (näyttelijä) *Hiljaisuuden talo (Tystnadens hus) (1933) (näyttelijä) *Hemliga Svensson (1933) (näyttelijä) *Rosor varje kväll (1939) (tuottaja) *Dollari- miljoona (1942) (tuottaja ja ohjaaja) ==Lähteet ja viitteet== *Suomen kansallisfilmografia 3, ISBN 951-37-1019-X *Elonet Nils Dahlström ==Aiheesta muualla== * Luokka:Suomalaiset elinkeinoelämän vaikuttajat Luokka:Suomalaiset elokuvatuottajat Luokka:Vuonna 1907 syntyneet Luokka:Vuonna 1978 kuolleet
Yleisurheilun sisäratojen Euroopan-mestaruuskilpailut 1967

Yleisurheilun sisäratojen Euroopan-mestaruuskilpailut järjestettiin vuonna 1967 Prahassa, Tšekkoslovakiassa. Kisojen ajankohta oli 11.–12. maaliskuuta. Kisapaikkana oli Sportovni Hala, jonka juoksurata oli 150 metrin mittainen. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 50 m Pasquale Giannattasio 5,7 Aleksandr Lebedjev 5,8 Viktor Kazatkin 5,9 400 m Manfred Kinder 48,4 Hartmut Koch 48,6 Nikolai Škarnikov 50,4 800 m Noel Carroll 1.49,6 Tomáš Jungwirth 1.49,8 Jan Kasal 1.50,0 1 500 m John Whetton 3.48,7 Josef Odložil 3.49,6 Stanislav Hoffman 3.50,5 3 000 m Werner Girke 7.58,6 Rašid Šarafetdinov 7.59,0 Lajos Mecser 8.00,6 50 m aj Eddy Ottoz 6,4 Valentin Tšistjakov 6,6 Anatoli Mihailov 6,7 4 × 2 kierrosta Nikolai Ivanov Vasili Anisimov Aleksandr Bratšikov Boris Savtšuk 2.18,0 Edward Romanowski Jan Balachowski Edmund Borowski Tadeusz Jaworski 2.20,2 Jaromír Haisl Josef Hegyes František Ortman Josef Trousil 2.20,5 1+2+3+4 kierrosta Gert Metz Horst Haßlinger Rolf Krüsmann Manfred Hanika 3.06,6 Boris Savtšuk Vasili Anisimov Aleksandr Bratšikov Valeri Frolov 3.06,9 Jiří Kynos Ladislav Kříž Pavel Hruška Pavel Pěnkava 3.08,8 3 × 1 000 metriä Klaus Prenner Wolf-Jochen Schulte-Hillen Franz-Josef Kemper 7.19,6 Pavel Hruška Pavel Pěnkava Petr Bláha 7.20,0 Ramir Mitrofanov Stanislav Simbirtsev Mihail Želobovski 7.20,6 Korkeushyppy Anatoli Moroz 214 Henry-Junior Elliot 214 Rudolf Baudis 211 Seiväshyppy Igor Feld 500 Gennadi Bliznetsov 490 Wolfgang Nordwig 490 Pituushyppy Lynn Davies 785 Leonid Barkovski 785 Andrzej Stalmach 774 Kolmiloikka Petr Nemšovský 16,57 Henrik Kalocsai 16,45 Aleksandr Zolotarjov 16,40 Kuulantyöntö Nikolai Karasjov 19,26 Eduard Guštšin 18,96 Władysław Komar 18,85 === Naiset === Laji Kultaa Kultaa Hopeaa Hopeaa Pronssia Pronssia 50 m Margit Nemesházi 6,3 Karin Wallgren 6,4 Galina Buharina 6,5 400 m Karin Wallgren 55,7 Lia Louer 56,7 Ljiljana Petnjarić 57,3 800 m Karin Kessler 2.08,2 Maryvonne Dupureur 2.09,6 Valentina Lukjanova 2.10,5 50 m aj Karin Balzer 6,9 Vlasta Seifertová 7,0 Inge Schell 7,1 4 × 1 kierros Valentina Bolšova Galina Buharina Tatjana Talyševa Vera Popkova 1.12,4 Eva Putnová Vlasta Seifertová Eva Kucmanová Eva Lehocká 1.14,0 Regina Höfer Petra Zöllner Renate Meißner Brigitte Geyer 1.14,1 1+2+3+4 kierrosta Valentina Bolšova Vera Popkova Tatjana Arnautova Nadežda Sjeropegina 3.35,6 Marijana Lubej Ika Maričić Ljiljana Petnjarić Gizela Farkaš 3.37,5 – – Korkeushyppy Taisija Tšentšik 176 Linda Knowles 173 Jaroslava Králová 170 Pituushyppy Berit Berthelsen 651 Heidemarie Rosendahl 641 Viorica Viscopoleanu 640 Kuulantyöntö Nadežda Tšižova 17,44 Ivanka Hristova 16,55 Marija Tšorbova 16,23 == Mitalitaulukko == 1\. 8 7 7 22 2\. 5 1 1 7 3\. 2 1 0 3 4\. 2 0 0 2 5\. 1 5 6 12 6\. 1 1 2 4 7\. 1 1 1 3 8\. 1 1 0 2 9\. 1 0 0 1 9\. 1 0 0 1 11\. 0 2 0 2 12\. 0 1 2 3 13\. 0 1 1 2 13\. 0 1 1 2 15\. 0 1 0 1 16\. 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1967 == Lähteet == * 1967 Sisäratojen Euroopan- mestaruuskilpailut 1967 Luokka:Prahan urheilutapahtumat Luokka:Vuoden 1967 yleisurheilu
Hella W

Hella W on suomalainen elokuva, joka kertoo Hella Wuolijoen elämästä Suomen itsenäistymisen ajoista 1940-luvulle saakka. Elokuva perustuu Outi Nyytäjän alkuperäiskäsikirjoitukseen ja sen on ohjannut Juha Wuolijoki ja tuottanut Snapper Films. Elokuva sai ensi-iltansa 28. tammikuuta 2011, ja televisiossa se esitettiin 31. maaliskuuta 2013. Hella W on ensimmäinen suomalainen naisesta tehty elämäkertaelokuva. Nimiroolissa Hella Wuolijokea näyttelee Tiina Weckström. == Näyttelijät == == Lähteet == == Aiheesta muualla == * Snapper Films: Hella W * Luokka:Vuoden 2011 suomalaiset elokuvat Luokka:Suomalaiset draamaelokuvat Luokka:Suomalaiset elämäkertaelokuvat Luokka:Film noir -elokuvat Luokka:Juha Wuolijoen ohjaamat elokuvat Luokka:Jussi-palkitut elokuvat